### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra DF**

Hvad vil vi gerne opnå? Hvorfor stilles forslaget?

Børn i plejefamilier oplever en helt andet omsorg og nærvær end børn på institutioner, hvilket afspejles i deres opvækst såvel som liv på den anden side af systemet. Desværre er der så mange udgifter forbundet med at være en plejefamilie, at det koster familierne at modtage børn i pleje. Hertil kommer, at kommunen svært ved at skaffe plejefamilier til at dække behovet.

Det er vigtigt, at vi sikrer, at plejefamilierne føler sig trygge ved opgaven og at de har den rette økonomi samt at de får den løbende støtte og supervision, som de har brug. Det giver større tryghed i hverdagen og kan på sigt være med til at fastholde plejefamilierne og hindre at de opgiver at være plejefamilie. Dette vil også kunne bidrage til, at flere ønsker at blive plejefamilie.

Dansk Folkeparti foreslår med udgangspunkt i ovenstående, at honoraret for plejefamilier hæves med 10 %, ligesom der oprettes et særligt vejledningsteam som kan sikre tryghed til de eksisterende plejefamilier. Herudover ønskes der iværksat en rekrutteringsindsats for at skaffe flere varme hjerter for en god fremtid.

Samlet forventes udgiften at være 8,7 mio. kr. årligt (7 mio. kr. til honorar, 1,6 mio. kr. til vejledningsteam og 0,1 mio. kr. til rekrutteringsindsats).

Forslaget forventes dog at medføre en besparelse på lang sigt, da det i dag koster under det halve at have et barn i plejefamilie end at have på institution, ligesom børnene vil få en bedre fremtid med færre offentlige udgifter til følge.

Kontaktperson fra partiet: Marcus Knudsen

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.